મદીના ખાતે હોટલમાં રોકાયેલા નજીરમીંયાને ગત રાત્રીનાં સુમારે છાતીમાં દુખાવાની તકલીફ ઉભી હતી,જેથી આજે ટુર્સ ઓર્ગેનાઈઝર દ્વારા તેઓને સવારે મદીના શહેરની હોસ્પીટલમાં ખસેડયા હતા જયાં સારવાર દરમિયાન બપોરનાં સુમારે તેઓનું મૃત્યું થતા આ બનાવ અંગે ટુર્સ ઓર્ગેનાઈઝર દ્વારા આણંદ ખાતે તેઓનાં પરિવારજનોને જાણ કરતા તેઓનાં પરિવારમાં ગમનો માહોલ સર્જાયો હતો,અને સગા સંબધીઓ તેમજ મિત્રો તેઓનાં ઘરે પરિવારને સાંત્વના પાઠવવા ઉમટી પડયા હતા,આ અંગે તેઓનાં પરિવારજનોનાં જણાવ્યા અનુસાર આજે બપોરે મદીના શહેરમાં પવિત્ર જન્નતુલ બકી કબ્રસ્તાન ખાતે તેઓની દફનવિધી કરવામાં આવી હતી,જયારે તેઓનાં પત્ની ખૈરુનબીબી આગામી શુક્રવારે સ્વદેશ પરત ફરશે.